stanford-oval/wikipedia huggingface dataset:
קאמפ רוק 2: הג'אם האחרון
פסקול > Wouldn't Change a Thing > מצעדים

| Wouldn't Change a Thing (דמי לובאטו עם ג'ו ג'ונאס)> מדינה | Wouldn't Change a Thing (דמי לובאטו עם ג'ו ג'ונאס)> מצעד | Wouldn't Change a Thing (דמי לובאטו עם ג'ו ג'ונאס)> מיקום שיא | Wouldn't Change a Thing (דמי לובאטו עם Stanfour)> מדינה | Wouldn't Change a Thing (דמי לובאטו עם Stanfour)> מצעד | Wouldn't Change a Thing (דמי לובאטו עם Stanfour)> מיקום שיא |
| --- | --- | --- | --- | --- | --- |
| אוקראינה אוקראינה | FDR Charts | 7 | אוסטריה אוסטריה | Ö3 Austria Top 40 | 36 |
| ארצות הברית ארצות הברית | Bubbling Under Hot 100 Singles | 10 | גרמניה גרמניה | Official German Charts | 28 |
| הממלכה המאוחדת הממלכה המאוחדת | מצעד הסינגלים הבריטי | 71 |   |   |   |
| סקוטלנד סקוטלנד | Official Charts Company | 57 |   |   |   |
| קנדה קנדה | קנדה הוט 100 | 90 |   |   |   |
פסקול > Wouldn't Change a Thing > ביצועים נוספים

| מבצע/ים | שם | שפה |
| --- | --- | --- |
| חולי עם ג'ו ג'ונאס | "Eu Não Mudaria Nada Em Você" | פורטוגזית ברזילאית |
| מיה רוז עם ג'ו ג'ונאס | "Nada Vou Mudar" | פורטוגזית |
| פינליי | "Per la vita che verrà" | איטלקית |
| אווה פרנה עם ג'ייקוב מולדה | "Nie zmieniajmy nic" | פולנית |
| בריגיטה נמת'י עם אדם דנדו | "És Ezt Érzem Így Van Jól" | הונגרית |
| מירונה אופרה עם נוני | "Nu Aș Schimba Nimic" | רומנית |
| סיטה עם דין | "Wouldn't Change a Thing" | אנגלית |
| אטייה דניז | "İstemem Değişmesin" | טורקית |
| אווה פרנה עם ז'אן בנדיג | "Stejný cíl mám dál" | צ'כית |
Camp Rock 2 Live: Walmart Soundcheck

Walmart Soundcheck היא סדרת הופעות חיות של חברת וול-מארט, אשר מטרתה לקרב בין המעריצים לאומנים האהובים עליהם. במסגרת סדרה זו הוציאה וול-מארט מיני אלבום הופעה בשם Camp Rock 2 Live: Walmart Soundcheck (בתרגום חופשי: קאמפ רוק 2: בדיקת קול של וולמארט) שכלל 5 שירים, שניים מהם מתוך אלבומים של האחים ג'ונאס, שבוצעו בהופעה חיה על ידי דמי לובאטו והאחים ג'ונאס. בנוסף נכלל ריאיון עם שחקני הסרט.
| Camp Rock 2: Walmart Soundcheck> מס' | Camp Rock 2: Walmart Soundcheck> שם | Camp Rock 2: Walmart Soundcheck> מבצע/ים | Camp Rock 2: Walmart Soundcheck> משך | Camp Rock 2: Walmart Soundcheck>  | Camp Rock 2: Walmart Soundcheck>  | Camp Rock 2: Walmart Soundcheck>  | Camp Rock 2: Walmart Soundcheck>  | Camp Rock 2: Walmart Soundcheck>  | Camp Rock 2: Walmart Soundcheck>  |
| --- | --- | --- | --- | --- | --- | --- | --- | --- | --- |
| 1. | Can't Back Down  | דמי לובאטו והאחים ג'ונאס | 3:17 |  |  |  |  |  |  |
| 2. | Wouldn't Change a Thing  | דמי לובאטו והאחים ג'ונאס | 3:29 |  |  |  |  |  |  |
| 3. | L.A. Baby  | האחים ג'ונאס | 3:23 |  |  |  |  |  |  |
| 4. | Play My Music  | האחים ג'ונאס | 3:11 |  |  |  |  |  |  |
| 5. | Burnin' Up  | האחים ג'ונאס | 2:57 |  |  |  |  |  |  |
| משך כולל: | משך כולל: | משך כולל: | 16:17 |  |  |  |  |  |  |
סיבוב הופעות

מלבד רושון פגאן ומייגן מרטין, כלל שחקני הסרט יצאו ב-7 באוגוסט 2010 ועד 13 בנובמבר 2010 לסיבוב ההופעות Jonas Brothers: Live In Concert של האחים ג'ונאס באמריקה; מספר ערים בארצות הברית, קנדה, הקאריביים, מקסיקו, מרכז אמריקה ודרום אמריקה. סיבוב ההופעות היה אמנם של האחים ג'ונאס, אולם הם אירחו את חברי הקאסט על מנת לקדם את הסרט ואת אלבום הפסקול שלו, כמו גם את אלבום האולפן השני של דמי לובאטו "Here We Go Again".
הפקה

הסרט צולם במחנות הקיץ YMCA Wanakita ו-Kilcoo שבאונטריו, קנדה ובאתרים נוספים באותו אזור. ימי הצילום נמשכו 45 ימים מ-3 בספטמבר 2009 ועד 16 באוקטובר 2009.
ביקורות

הביקורות על הסרט היו מעורבות; אתר הביקורות Rotten Tomatoes העניק 40% מתוך 100% בחישוב הכללי. כתבת באתר אנטרטיינמנט ויקלי העניקה לסרט ציון B (כמעט טוב) לצד ביקורת מעורבת באומרה "בעוד לקאמפ רוק 2 כנראה אין את האמינות של הסרט "רוק בבית הספר" או את השפה החתרנית של הסדרה "Glee", זהו שיר פופ אמיתי של סרט". אתר Common Sense Media העניק 3 כוכבים מתוך 5, בדומה לסרט הקודם "קאמפ רוק", וציין כי "כוכבי דיסני המוכשרים מרימים את סרט ההמשך הידידותי לילדות בטרום ההתבגרות". משתמשי האתר IMDb העניקו דירוג ממוצע של 5.1 מתוך 10 בהסתמך על 8,963 מבקרים.
מדיה ביתית

ב-7 בספטמבר 2010 יצאו לחנויות בארצות הברית ובקנדה גרסאות הדיוידי והבלו ריי של הסרט שנקראו "Camp Rock 2: The Final Jam - Extended Edition" ("קאמפ רוק 2: הג'אם האחרון - מהדורה מורחבת"). הגרסאות בהמשך הופצו ברחבי העולם, כמו גם בישראל. שתי הגרסאות כללו את התכנים הבאים:
"שירו איתנו" - גרסאות קריוקי עם זמר לשירים מהסרט
וידאו קליפים
הערות שוליים

1 2  Eminem Recovers No. 1 on Billboard 200, Matches Susan Boyle's Feat, בילבורד, פורסם ב-18 באוגוסט 2010
↑  מידע על קאמפ רוק 2: הג'אם האחרון, באתר המצעד האוסטרי
↑  מידע על קאמפ רוק 2: הג'אם האחרון, באתר המצעד הגרמני
↑  מידע על קאמפ רוק 2: הג'אם האחרון, באתר המצעד של דנמרק
↑  מידע על קאמפ רוק 2: הג'אם האחרון, באתר המצעד של ולוניה, בלגיה
↑  מידע על קאמפ רוק 2: הג'אם האחרון, באתר המצעד הנורווגי
↑  מידע על קאמפ רוק 2: הג'אם האחרון, באתר המצעד של ניו זילנד
↑  מידע על קאמפ רוק 2: הג'אם האחרון, באתר המצעד הספרדי
↑  מידע על קאמפ רוק 2: הג'אם האחרון, באתר המצעד הפורטוגלי
↑  מידע על קאמפ רוק 2: הג'אם האחרון, באתר המצעד של פלנדריה, בלגיה
↑  מידע על קאמפ רוק 2: הג'אם האחרון, באתר המצעד הצרפתי
↑  מידע על קאמפ רוק 2: הג'אם האחרון, באתר המצעד השווייצרי
↑  Wouldn't Change A Thing, http://www.amazon.de/, ארכיון
1 2  Wouldn't Change a Thing
↑  Official Scottish Singles Chart Top 100, ארכיון
↑  CAMP ROCK 2, http://soundcheck.walmart.com/, ארכיון
↑  Camp Rock: Joe Jonas Not Dating Female Co-Star, http://www.buddytv.com/, פורסם ב-21 ביולי 2008
↑  Camp Rock 2L The Final Jam (2010), http://www.rottentomatoes.com/, ארכיון
↑  Camp Rock 2: The Final Jam, http://www.ew.com/, פורסם ב-25 באוגוסט 2010
↑  Camp Rock 2: The Final Jam, https://www.commonsensemedia.org, ארכיון
↑  קאמפ רוק 2: הג'אם האחרון - מהדורה מורחבת, http://erezdvd.co.il/, ארכיון
מילי אביטל

| --- | --- |

אביטל בסרטו של יעקב גולדווסר "מעבר לים", 1991
 לידה:  30 במרץ 1972 (בת 52) ישראל ירושלים, ישראל 
 מדינה:  ישראל; ארצות הברית
 תקופת הפעילות:  מ-1991 
 מקום לימודים:  Circle in the Square Theatre School 
 בן זוג:  צ'ארלס רנדולף (2004–הווה)
 מספר צאצאים:  2 
 פרסים והוקרה:  פרס אופיר לשחקנית המשנה הטובה ביותר 
 פרופיל ב-IMDb
 
מילי אביטל (נולדה ב-30 במרץ 1972) היא שחקנית, יוצרת, במאית ותסריטאית  ישראלית ובינלאומית. זוכת פרס אופיר לשנת 1991.
ביוגרפיה

אביטל נולדה בירושלים, לאב שעלה ממרוקו ולאם שעלתה ממצרים ממוצא טורקי. היא גדלה והתחנכה ברעננה ובתל אביב. הוריה נוני ואיקו הם מעצבים גרפיים, בנוסף אביה הוא פרופסור ומרצה במספר מסגרות אקדמיות. בנעוריה למדה בבית הספר לאמנויות הבמה "תלמה ילין" שבגבעתיים.
קריירת משחק > בישראל

מייד עם סיום לימודיה בקיץ 1990, בגיל 18, החלה לשחק בתיאטרון "הקאמרי" במחזה "יחסים מסוכנים", על פי ספרו של הסופר הצרפתי פייר שודרלו דה לאקלו. במקביל התגייסה לשירות בתיאטרון צה"ל. בסוף אותה שנה לוהקה לתפקיד ראשי בדרמה הטלוויזיונית, "החברים של יעל" שכתב וביים נדב לויתן. הסרט שודר בערוץ הראשון באוקטובר 1991. באותה שנה גם השתתפה בסרט סטודנטים "בראשית ברא". בשנת 1991 הופיעה לראשונה בסרט קולנוע עלילתי מלא, כששיחקה בסרט, "מעבר לים", של יעקב גולדווסר. על משחקה בסרט זה, זכתה אביטל ב"פרס אופיר לשחקנית המשנה הטובה ביותר". בנוסף ב-1991, שיחקה בעיבוד הטלוויזיוני לספר "רצח בשבת בבוקר", ששודר בשני פרקים בתחילת 1992 בערוץ הראשון.
בתחילת 1992 נרשמה ללימודי משחק בסטודיו למשחק ניסן נתיב, אך פרשה לאחר זמן קצר.באותה שנה השתתפה בדוקומדיה של שלמה בראבא "י. שוורץ ומלחמתו בחיים".
בשנת 1993 שיחקה בסרט "גרופי", שהפיק וביים נדב לויתן, הסרט מספר על קבוצה של מעריצות, בראשות אביטל ודנה דבורין, הרודפת אחרי זמר רוק שמגיע לישראל. על תפקידה בסרט הייתה מועמדת בשנית ל"פרס אופיר".
בשנת 1993 עברה אביטל להתגורר בניו יורק, שם נרשמה ללימודי משחק ב-Circle in the Square Theatre School.
קריירת משחק > בארצות הברית

ב-1994 כשנה לאחר מכן, היא נתגלתה על ידי סוכנת כשעבדה כמלצרית, וכך הגיעה לתפקידה בסרטה הראשון בהוליווד, "סטארגייט" בבמויו של רולנד אמריך, ובכיכובם של קורט ראסל וג'יימס ספיידר.
בשנת 1995 שיחקה בסרטו של ג'ים ג'רמוש, "איש מת", לצד ג'וני דפ. באותה שנה אביטל הוכתרה על ידי המגזין "ואניטי פייר" כשחקנית הצעירה המבטיחה ביותר.
ב-1996 שיחקה בסרט "חדירה לפרטיות". ב-1997 השתתפה בסרט "הסוף לאלימות". ב-1998 שיחקה בסרט "חתונה פולנית" בכיכובה של קלייר דיינס. באותה שנה, גם כיכבה לצד השחקן האמריקאי-יהודי דייוויד שווימר בסרט "נשיקה בין חברים". באותה תקופה החלה במערכת יחסים רומנטית שנמשכה כשנתיים עם שווימר.
ב-1997 כיכבה בסרט הישראלי דובר-האנגלית "מינוטאור" ("מוסד"), לצדו של דן תורג'מן.
ב-1999 השתתפה בסרט "הנערה הצעירה והמונסון". וכן השתתפה בפרק הראשון של "חוק וסדר: מדור מיוחד", שהפכה ברבות הימים לסדרת הדרמה הוותיקה ביותר בפריים טיים בארצות הברית.
מיני-סדרת הטלוויזיה בבימויו של סטיב בארון "לילות ערב" משנת 2000, בכיכובם של אביטל בתור שחרזדה, ושל דוגריי סקוט בתור שארייר, בהפקה(אנ') מבית הולמרק. סדרה זו זכתה בפרס אמי ב"קטגוריית איפור ותלבושות".
בנוסף ב-2000, שיחקה אביטל בסרט "פרסטון טילק" ("זרע רע").
בשנת 2001 שיחקה בשני סרטים שיצאו ישר לטלוויזיה האמריקאית "אחרי הסערה"; וכן בסרט הדרמה ההיסטורית-המלחמתית המבוסס על מאורעות אמיתיים מהשואה "התקוממות" – בו שיחקה לצד לילי סובייסקי, האנק עזריה ודייוויד שווימר.
ב-2002 השתתפה בפרק של הסדרה "רדופים".
בשנת 2003 השתתפה בסרט האמריקאי "הכתם האנושי" לצד ניקול קידמן.
קריירת משחק > המשך הקריירה בישראל ובארצות הברית

ב-2003 השתתפה בעונה הרביעית של הסדרה הישראלית "שבתות וחגים".
ב-2004 עלה לאקרנים סרט הקומדיה הרומנטית הישראלי "אהבה קולומביאנית", בו שיחקה לצד אסי כהן. באותה שנה ביימה, הפיקה וערכה סרט תיעודי קצר בשם "אני חושבת את עצמי כל הזמן צעירה", שהשתתף בפסטיבל הסרטים טרייבקה בניו יורק, ובפסטיבל ירושלים.
בשנת 2005 שיחקה בקומדיה אמריקאית שעוסקת בסדר פסח "מתי אנו אוכלים".
בשנת 2007 שיחקה בסרט הישראלי "נודל" של איילת מנחמי, לצד ענת וקסמן ואלון אבוטבול עליו הייתה מועמדת לפרס אופיר בפעם השלישית. באותה שנה, שיחקה את קורדליה בהפקה של "המלך ליר" בתיאטרון אלקטריק לודג' בלוס אנג'לס.
בשנת 2008 החלה לעבוד על סרט על פרשת רצח מלה מלבסקי, לאחר שרכשה את זכויות ההסרטה של הספר שכתב החוקר המשטרתי שהופקד על תיק הרצח, מישל חדד, "נשים רוצחות". אביטל החלה לכתוב את התסריט וליהקה את עצמה ואת ענת וקסמן לתפקידים הראשיים, אך הפקת הסרט לא יצא לפועל לבסוף.
בשנים 2012-2010 שיחקה בסדרה הישראלית "חטופים" בערוץ 2 של קשת, עליה הייתה מועמדת לפרס הטלוויזיה הישראלית.
ב-2017 ביימה והייתה שותפה לכתיבה של הצגה בשם "התחנה הבאה" ("Next Stop") שהוצגה בברודוויי, ומגוללת את סיורו של הייטקיסט ישראלי והשתלבותו בניו יורק. באותה שנה עלתה לשידור בזכיינית ערוץ 2, שידורי קשת, הסדרה הקומית "נופלות על הרגליים" בה כיכבה לצידה שך שני כהן.
בין השנים 2009–2013 הייתה אביטל חברה בחבר הנאמנים של אוניברסיטת חיפה.
קריירת דוגמנות

ב-1996 כיכבה בקמפיין של חברת הביגוד הישראלי "המשביר לצרכן". באותה שנה גם כיכבה בפרסומות של חברת "גלידות שטראוס" הישראלית (בה שוחזרה הסצנה המפורסמת מהסרט "אינסטינקט בסיסי", שבה שרון סטון יושבת מול החוקרים).
ב-1997 כיכבה בפרסומת של החברה הישראלית "תנובה" לגבינה המעודנת.
ב-2001 השתתפה בסרטון פרסומת ליינות הישראלים של "יקבי כרמל מזרחי".
ב-2005 כיכבה כדוגמנית בקמפיין של רשת האופנה הישראלית "H&O", כולל בסרטוני פרסומת, שלטי חוצות, ומודעות פרסום של הרשת.
ב-2007 כיכבה לצד אמה, נוני אביטל, בקמפיין של רשת הקוסמטיקה של אשת העסקים הישראלית רונית רפאל.
חיים אישיים

בשלהי שנות ה-90 הייתה בזוגיות עם השחקן האמריקאי-יהודי דייוויד שווימר, אותו הכירה על סט הסרט "נשיקה בין חברים".
ב-4 ביולי 2004 נישאה לתסריטאי האמריקאי צ'ארלס רנדולף. השניים מתגוררים באפסטייט ניו יורק, ולהם בן (בנג'מין) ובת (פאניה).
פילמוגרפיה > סרטים וקולנוע

בראשית ברא (1990) (סרט סטודנטים)
מעבר לים (1991)
גרופי (1993)
סטארגייט (1994)
חדירה לפרטיות (1995)
איש מת (1995)
הסוף לאלימות (1997)
מינוטאור (1997)
על חיות ובני אדם (1998)
נשיקה בין חברים (1998)
חתונה פולנית (1998)
הנערה הצעירה והמונסון (1999)
פרסטון טילק (2000)
אחרי הסערה (2001) (סרט טלוויזיה)
התקוממות (2001) (סרט טלוויזיה)
הכתם האנושי (2003)
אהבה קולומביאנית (2004)
When Do We Eat?‏ (2005)
נודל (2007)
"מרים" (2024)
פילמוגרפיה > סדרות וטלוויזיה

החברים של יעל (1990) (סרט טלוויזיה)
רצח בשבת בבוקר (1991) סדרת טלוויזיה בשני חלקים
י. שוורץ ומלחמתו בחיים (1992)
Arabian Nights(אנ'), הולמרק (2000) (מיני-סדרה)
רדופים (2002)
שבתות וחגים (2003)
נזקים (2009)
חוק וסדר: כוונה פלילית (2010)
חטופים (2010, 2012)
666 פארק אבניו (2012)
חוק וסדר: מדור מיוחד (1999, 2001, 2012, 2015)
נופלות על הרגליים (2017)
קוגל (2024)
מאיר אלעזר עטיה

| --- | --- |

אלעזר עטיה
 לידה:  אוגוסט 1948 י"ב באב ה'תש"ח רבאט, מרוקו 
 פטירה:  16 במרץ 2019 (בגיל 70) ט' באדר ב' ה'תשע"ט 
 מדינה:  ישראל 
 לאום:  יהודי-מרוקאי
 מקום קבורה:  בית הקברות היהודי בהר הזיתים 
 שפות היצירה:  עברית וערבית יהודית
 תחום כתיבה:  פיוטים הלכה ומנהגים
 סוגה:  פיוט ושירה
 הושפע מ:  רבי שלום אלבז הרב שלום דהן
 
רבי מאיר אלעזר עטיה (י"ב באב ה'תש"ח, אוגוסט 1948 – ט' באדר ב' ה'תשע"ט, 16 במרץ 2019) היה רב קהילה, מורה, פייטן ומשורר יהודי-מרוקאי שהוציא לאור ספרי פיוט רבים והנחיל את מורשת השירה וההלכה של יהדות מרוקו לדור הבא. נחשב לאחד מגדולי הפייטנים-חזנים של החזנות המרוקאית המסורתית בסוף המאה ה-20 ותחילת המאה ה-21.
קורות חיים

נולד ברבאט שבמרוקו לזוהרה ולמסעוד עטיה. בילדותו למד בתלמוד תורה מקומי באזור מגוריו, ולאחר שעלה ארצה למד בכולל תורני בגבעת אולגה ואף עמד בראשו. כנשיא הכולל שימש הרב שמעון ביטון מחדרה. בכולל הוסמך הרב עטיה לרבנות, אחר לימוד של שנים ארוכות בחברותא עם הרב שלום דהן, אותו היה הרב עטיה מכנה 'מורי ורבי' .
במקביל עבד למחייתו כשוטר במשטרת חדרה (בתפקיד תובע), ולימים נבחר לסגן ראש העיר מטעם מפלגת ש"ס.
לשירת הבקשות המרוקאית התחבר כבר בילדותו, כאשר בית הוריו היה ממוקם סמוך לבית כנסת בו נערכו הבקשות המסורתיות באשמורת הבוקר של שבתות החורף. לאחר שעלה ארצה, למד את השירה האנדלוסית אצל הפייטנים רבי שלמה וענונו, שהיה ראש הפייטנים בעיר מראכּש, ואצל רבי משה אלפסי שעלה אף הוא ממראכּש והתגורר בירושלים. עוד למד אצל רבי נחמיה אלבז מצפת, ואצל רבי מאיר שטרית. כמו כן למד אצל רבי שלום אלבז, שכיהן כרבה הראשי של חדרה, שאף לו היה ידע רב בשירה האנדלוסית.
אל הפייטן רבי משה אלפסי הוא הגיע על-פי עצתו של רבי שלמה וענונו, שאמר לו כי אלפסי הוא המומחה הגדול ל"קצידות" (השיר המסיים מדי שבוע את שירת הבקשות המרוקאית, אשר מבטא בחרוזים את פרשת השבוע על מפרשיה), והוא ורבי דוד בוזגלו הם היחידים אשר למדו את רזי ה"קצידה" מהפייטן רבי חיים עטר (שריכז לראשונה את הקצידות בשנת 1940 יחד עם הפייטן רבי דוד אלקיים). לאחר מכן למד גם אצל הפייטן רבי דוד בוזגלו, והשלים את ידיעותיו בשירת הבקשות, בנוסף לשירים שכתב רבי דוד בוזגלו בעצמו, שרוכזו לאחר מכן על ידי רבי מאיר עטיה לספר בשם "שירי דודים".
רבי מאיר עטיה אף נהג לשוב מדי פעם למרוקו, וללמוד את השירה המקורית מהפייטנים המקומיים. הוא למד מהם את תורת הנגינה בכינור וברבאב שנחשב לכלי נדיר, ובודדים בישראל יודעים לנגן בו. בתזמורת האנדלוסית, על הרבאב מנגן ראש התזמורת, ובכך הוא מנווט את הטון של השיר.
פעולותיו להנחלת השירה המרוקאית

הרב עטיה החל במסירת שיעורי פיוט לקהל הרחב בחדרה ובגבעת אולגה, ולאחר מכן, כשהעתיק את מקום מגוריו לירושלים, לימד גם בה, בשכונת שמואל הנביא, בבית הכנסת "מוריה", וב"העדה המערבית". במקביל, ובזמנים שונים, מסר שיעורים בכל רחבי ישראל: ברחובות, מעלות, נשר, אופקים, אשקלון, קריית ארבע, בית שאן, באר שבע, תל מונד, נהריה, בית שמש; ואף בצרפת, במשך תקופה קצרה בשנת 1999. במסגרת השיעורים הוא לימד את השירה האנדלוסית ואת שירת הבקשות. רבים מהפייטנים המפורסמים בימינו, הם תלמידיו.
במקביל, כתב את הספר "מאיר השחר", בו ערך את כל שירי השירה האנדלוסית, בעברית ובערבית. השירה העברית בספר נכתבה בעיקר על ידי הפייטן רבי שלמה הכהן ממרקש, ורבי מאיר השלים חריזות חסרות, או פיוטים חסרים. החריזה העברית נקראת "מטרוז'" (=אריגה) מאחר שהיא מקבילה לחריזה הערבית, באופן שהשומע יתקשה להבדיל ביניהם. מלאכת איסוף הפיוטים לא הייתה קלה, וארכה כשבע שנים. פרויקט זה זיכה אותו בפרס הוקרה מטעם מלך מרוקו, מוחמד השישי.
לאחר מכן הוא הקליט את כל שירת הבקשות המרוקאית על 21 קלטות שהועתקו לאחר מכן לדיסקים; הוציא לאור את הספר "שיר ידידות השלם" בו ערך מחדש את כל שירי הבקשות, וההדיר את הספר "שירי דודים", בו רוכזו כל שירי רבי דוד בוזגלו, שלוקטו מתוך כתבי יד שהיו בידי תלמידיו. על פרויקט זה הוענק לו פרס "גאון" מטעם העדה המערבית בירושלים.
פעולותיו להנחלת מורשת יהדות מרוקו

הרב עטיה נחשב לתלמיד חכם חשוב, ובקי במנהגי מרוקו. רבים פנו אליו בשאלות ובירורים בנושא. הוא כתב ופרסם ספרים רבים העוסקים בהנחלת מורשת יהדות מרוקו לדורות הבאים.
הוא ערך את סידור התפילה ומחזור "אבותינו" לפי נוסח מרוקו, בו הביא עשרות מנהגים בצורה מפורטת, כולל התחשבות רבה בכל שינויי המנהגים הקטנים בין כל מחוז ומחוז במרוקו. כמו כן הוא מסר על כך הרצאות ברחבי הארץ.
בנוסף, כתב ספר "הלכה יומית", בו רוכזו מנהגי מרוקו לפי סדר לוח השנה, "אל מעיין העדן" - בו סיפר את קורות חייו של הצדיק המרוקאי המפורסם רבי עמרם בן דיוואן,
"רב רבנן" - חידושים בכל חלקי התורה של מורו ורבו רבי יצחק סבאג, שהיה מגדולי רבני מרוקו, וכן תיאור קורות חייו.
עריכת הספר שיר ידידות השלם – קובץ שירים ופיוטים שעל פיו מונהגת שירת הבקשות המסורתית של יהדות מרוקו, הרב מאיר אלעזר ערך את המהדורה העדכנית ביותר לספר זה.
כתיבת הספר שיר ידידות מאיר נתיב – ספר תווים ללחני שירת הבקשות של יהדות מרוקו. (פיוטי ספר זה גם הוקלטו על ידי הרב מאיר אלעזר עטיה בעשרות קלטות שמע המשווקות לציבור).
עריכת הספר שירי דודים – קובץ שיריו ופיוטיו של הפייטן והמשורר הרב דוד בוזגלו, בעריכת תלמידו הרב מאיר אלעזר עטיה.
כתיבת הספר משלחן אבותינו ספר הכולל סיכום מקיף של מאות מנהגי הלכה של יהדות מרוקו עם טעמים לשמירת המנהגים, בספר זה מציג הרב מאיר אלעזר את תפיסתו ההלכתית לפיה יש לשמר את מנהגי יהדות מרוקו גם אחר עלות יהודי מרוקו לארץ ישראל. בספר זה נשען הרב עטיה פעמים רבות על פסיקתו של הרב שלום משאש, רבה הראשי של ירושלים ושל יהדות מרוקו.
הרב עטיה אף כתב ביאור בשם "מעיין רבי אליעזר" - פירוש מקיף על ספריו העמוקים של רבי אליעזר די אבילה אותם ההדיר.
הלך לעולמו ב-16 במרץ 2019 (ט' באדר ב' ה’תשע"ט) ונקבר בבית הקברות בהר הזיתים.
הנצחה

בשנת 2015 הופק סרט תיעודי על חייו של ר' מאיר עטיה, על ידי האתר "הזמנה לפיוט", בבימויו של רפאל בלולו, מתוך הסדרה "רואים את הקולות". הסרט עוקב אחר מפעלו הלימודי של ר' מאיר עטיה כמורה לפיוט וכמחנך, שפירות עמלו נראים היום בחברה הישראלית - מבית הכנסת ועד יצירות מוזיקליות עכשוויות, ומתאר את דמותו כמבצע, מחנך, משמר ומחיה.
לאחר פטירתו, הספיד אותו אריה דרעי, יו"ר ש"ס, בדף הפייסבוק שלו: "עם צאת השבת קיבלתי את הבשורה הקשה על פטירתו של נעים זמירות ישראל רבי מאיר אליעזר עטיה זצ״ל. לצד גדלותו בתורה היה מורה דרך בתחום השירה והפיוט לחזנים ופייטנים בכל רחבי הארץ, מחיה מורשת יהדות מרוקו המעטירה ושירת הבקשות שבהררי קודש יסודה. יהדות מרוקו תחסר את אחד מאבני היסוד שלה בדורות האחרונים שהלך לעולמו השבת, שבת זכור בסיום עונת הבקשות" הרב דוד מנחם כתב בדף הפייסבוק שלו: "לא זכינו שתקבל את פרס ישראל הראשון לפייטנים. אך זכינו בך. זכינו במסירותך המדהימה להעברת המסורת. זכיתי באופן אישי ללמוד ממך טעמי הנביאים והם בפי למתוק. ועוד תמשיך השיירה בקול שירה".
דיסקוגרפיה נבחרת

שיר ידידות, 21 דיסקים - שירת הבקשות
דרג' ובטייחי מנובת "גריבת אל חוסיין" - השירה האנדלוסית
בטייחי "אל עושאק" - השירה האנדלוסית
קאים ונצף "אל איסתיהלאל", וקודאם "אל מאיא" - השירה האנדלוסית
קודאם "אל ג'דיד" - השירה האנדלוסית
קינות לט' באב, 4 דיסקים
פיוטים לברית מילה
פיוטים לבר מצווה
פיוטים לחתונה
מתלמידיו

הפייטן דוד ויצמן, שהוציא לאור כחמישה דיסקים של שירה ופיוט
הפייטן הרב מני מימון כהן, סולן התזמורת האנדלוסית הישראלית, מראשי חברת הבקשות "רני ושמחי" בירושלים
הפייטן הרב שמעון אילוז, מראשי חברת הבקשות "רני ושמחי" בירושלים
הפייטן משה לוק, סולן התזמורת האנדלוסית הישראלית
הרב יוסף בן חמו, ראש חברת הבקשות בפתח תקווה
הרב ליאור עזרן, מראשי חברת הבקשות באופקים
הפייטן ישראל איבגי, סולן התזמורת האנדלוסית הישראלית
הפייטן חי קורקוס, מראשי חברת הבקשות "שחר אבקשך" בירושלים
הפייטן דוד מויאל, שהוציא לאור כשלושה דיסקים של שירה ופיוט
הפייטן דוד אזנקוט, מראשי חברת הבקשות בעכו
הרב דוד לנקרי, רב בית הכנסת שמ"ש ומגן כוכב יעקב
הפייטן אברהם אלמליח, שהוציא לאור כארבעה דיסקים של שירה ופיוט
לקריאה נוספת

הרב יהודה אדרי, מאיר אבותינו : תולדות חייו ותיאור מפעליו של המשורר והפייטן הרב מאיר אלעזר עטיה זצ"ל : חוקר ומתעד מסורת ותרבות יהודי מרוקו בפיוט, בהלכה ובמנהג, ירושלים תשפ"א.
הערות שוליים

↑  כתבה על פטירתו, באתר בחדרי חרדים
↑  ראיון של ר' מאיר עטיה עם הרב יוסף אלקובי, מגזין "דורות" תשע"ד, גיליון מס' 5.
↑  ראיון של ר' מאיר עטיה עם הרב יוסף אלקובי, מגזין "דורות" תשע"ד, גיליון מס' 5.
↑  כתבה באתר בחדרי חרדים
↑  פוסט שכתב אחד הרבנים בפייסבוק
↑  הסידור באתר "קורן"
↑
↑  Facebook, www.facebook.com
| --- | --- |
בקרת זהויות :  NLI: 987007306971905171  LCCN: nr92006381  VIAF: 41701474   WorldCat (עם VIAF): 41701474 
רבי מאיר עטיה מנגן על הרבאב
אהוי רוטרדם

| --- | --- |

 מיקום:  הולנד רוטרדם, הולנד
 קואורדינטות:  51°52′58″N 4°29′17″E﻿ / ﻿51.882778°N 4.488056°E﻿ / 51.882778; 4.488056
 תקופת הפעילות:  15 בינואר 1971 – הווה (54 שנים) 
 מושבים:  15,000 
 www.ahoy.nl
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
אהוי רוטרדם (בהולנדית: Rotterdam Ahoy; ובקיצור אהוי) הוא מרכז כנסים ואולם הממוקם בעיר רוטרדם שבהולנד. מאז פתיחתו בשנת 1950, אירח תערוכות, קונצרטים ואירועי ספורט רבים. המתחם מורכב משלושה חלקים עיקריים: אולם לירידים ואירועים, מרכז כנסים, והאולם המרכזי שנקרא "אהוי ארנה". אולם ראשי זה, שהיה ידוע אף בשם הלא-רשמי "ספורטפלייס" (ארמון הספורט), נפתח ב-15 בינואר 1971.
היסטוריה

לאחר ההרס שנגרם במלחמת העולם השנייה, אזורים נרחבים בעיר רוטרדם היו זקוקים לבנייה מחדש. לאחר כחמש שנים, בשנת 1950, עבודות השיקום של העיר ובפרט של נמל רוטרדם כמעט הסתיימו, וכדי לציין את המאורע נערכה תערוכת "אהוי רוטרדם!". התערוכה התקיימה באולם שנבנה אד-הוק למענה, במקום שבו נמצאת היום הפקולטה לרפואה של אוניברסיטת ארסמוס.
אולם התערוכה שנבנה אז נקרא "אהוי'-האל" (Ahoy'-Hal). האולם שימש לסדרה של אירועים לאומיים ובינלאומיים, כגון תערוכת עבודותיו של האדריכל פרנק לויד רייט; כמו כן, במהלך שיטפון הים הצפוני בשנת 1953, האולם שימש כמרכז קליטה לקורבנות. ב-1966 החליטו הרשויות המקומיות להרוס את האולם.
מתחם אהוי רוטרדם, בצורתו הנוכחית, נבנה בשנת 1970. האירוע הראשון שהתקיים במקום היה יריד פמינה (Femina). מאז אהוי הורחב, שופץ וחודש פעמים רבות.
אירועים

האולם מארח תחרויות ספורט שנתיות כגון טורניר הטניס אליפות רוטרדם הפתוחה, מרוץ האופניים "שישה ימי רוטרדם", ותחרות בליגת העל להטלת חיצים. כמו כן, נערכו במתחם אירועי ספורט בולטים אחרים, למשל:
אליפות אירופה באתלטיקה באולם 1973
גביע העולם בקטרגל (פיפ"א) 1989
אליפות העולם בג'ודו 2009
אליפות העולם בהתעמלות מכשירים 2010
אליפות העולם בטניס שולחן 2011
אליפות העולם ב-UCI BMX‏ 2014
אליפות אירופה בכדורעף נשים 2015
אליפות העולם בהחלקה מהירה במסלול קצר 2017
גם טקס פרסי המוזיקה של MTV אירופה בשנים 1997 ו-2016 ואירוויזיון הילדים 2007 נערכו באולם זה.
האולם היה אמור לארח את תחרות אירוויזיון 2020, אך היא בוטלה בגלל מגפת הקורונה. שנה לאחר מכן, אירוויזיון 2021 נערך באולם.
הערות שוליים

↑  The host city for the Eurovision Song Contest 2020 has been announced, www.msn.com
↑  שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020
| --- | --- |
בקרת זהויות :  MusicBrainz: d3b27cc1-d397-4357-bb42-f452f8e950c0  VIAF: 238030870   WorldCat (עם VIAF): 238030870
דב צבי קרלנשטיין

| --- | --- |

הרב דב צבי קרלנשטיין בהכנסת ספר תורה, 2005
 לידה:  30 ביוני 1934 י"ז בתמוז תרצ"ד
 פטירה:  11 בנובמבר 2015 (בגיל 81) כ"ט בחשוון ה'תשע"ו 
 מקום קבורה:  הר המנוחות 
 מדינה:  ישראל 
 השכלה:  ישיבת פוניבז' 
 מקום פעילות:  ישראל
 תקופת הפעילות:  ? – 11 בנובמבר 2015 
 השתייכות:  מתנגדים 
 רבותיו:  הרב אברהם ישעיהו קרליץ, הרב יוסף שלמה כהנמן, הרב אלעזר מנחם מן שך והרב שמואל רוזובסקי
 חיבוריו:  מעגלי צדק
 
 תפקידים נוספים:  ראש ישיבת גרודנא באשדוד
 
הרב דב צבי קרלנשטיין (י"ז בתמוז ה'תרצ"ד, 30 ביוני 1934 – כ"ט בחשוון ה'תשע"ו, 11 בנובמבר 2015) היה ראש ישיבת גרודנא באשדוד.